b'\n_START_ARTICLE_\nKult\xc5\xabros institutas\n_START_PARAGRAPH_\nKult\xc5\xabros institutas\xc2\xa0\xe2\x80\x93 kult\xc5\xabrin\xc4\x97 \xc4\xafstaiga, skirta skleisti informacij\xc4\x85 apie konkre\xc4\x8dios valstyb\xc4\x97s kult\xc5\xabr\xc4\x85, j\xc4\x85 propaguoti, ja sudominti. Kaip organizacija kult\xc5\xabros institutas gali b\xc5\xabti oficiali institucija, \xc4\xafsteigta valstyb\xc4\x97s vald\xc5\xbeios institucij\xc5\xb3 (institutus steigia Vyriausyb\xc4\x97, kult\xc5\xabros ministerija, u\xc5\xbesienio reikal\xc5\xb3 ministerija, kitos institucijos arba kartu su kitokiom organizacijom, pvz., NVO). Taip pat vie\xc5\xa1oji \xc4\xafstaiga, asociacija ar pan. Pagrindin\xc4\x97 instituto b\xc5\xabstin\xc4\x97 paprastai b\xc5\xabna \xc4\xafsik\xc5\xabrusi valstyb\xc4\x97s sostin\xc4\x97je. Filialai ir atstovyb\xc4\x97s steigiamos tiek valstyb\xc4\x97s viduje, tiek ir u\xc5\xbesienyje.\n_START_SECTION_\nVeikla\n_START_PARAGRAPH_\nInstitutai siekia skleisti kult\xc5\xabr\xc4\x85, stiprinti taut\xc5\xb3 savitarpio pa\xc5\xbeinim\xc4\x85. Tam pasitelkia kult\xc5\xabrinius mainus, platina informacij\xc4\x85 apie valstyb\xc4\x99 ir jos kult\xc5\xabr\xc4\x85. Veikla da\xc5\xbenai apima ir men\xc4\x85, valstyb\xc4\x97s, visuomen\xc4\x97s gyvenim\xc4\x85. Rengiami koncertai, spektakliai (teatro, \xc5\xa1okio), kelion\xc4\x97s, (dalykiniai, akademiniai, mokini\xc5\xb3) mainai, konferencijos, seminarai, kalbos kursai, parodos ir filmai, skaitomos paskaitos, leid\xc5\xbeiami leidiniai apie dan\xc5\xb3 visuomen\xc4\x99 ir informacin\xc4\x97s paslaugos.\n_START_SECTION_\nLietuvoje, Baltijos \xc5\xa1alyse\n_START_PARAGRAPH_\nLietuvos kult\xc5\xabros sklaida u\xc5\xbesiima Lietuvos institutas (b\xc5\xabstin\xc4\x97 Vilniuje). Latvijoje\xc2\xa0\xe2\x80\x93 Latvijos institutas (Ryga). Greta su U\xc5\xbesienio, Kult\xc5\xabros ministerijomis prisideda prie kult\xc5\xabrin\xc4\x97s u\xc5\xbesienio politikos \xc4\xafgyvendinimo bei pl\xc4\x97tros.'